stanford-oval/wikipedia huggingface dataset:
Naruto Uzumaki
Hahmon elämäkerta > Valmistuminen

Naruto esiintyi sarjan alussa luuserina, sillä hän oli epäonnistunut kahdesti ninja-akatemian pääsykokeissa. Molempina kertoina syynä oli ollut kloonaustekniikka, jota hän ei osannut suorittaa oikein. Hänen kolmannella yrityksellään kävi samoin ja näytti siltä, että hänen täytyisi viettää vielä yksi vuosi akatemiassa. Mizuki kuitenkin ehdotti, että mikäli Naruto saisi käsiinsä tietyn käärön, hän oppisi sieltä tekniikoita ja läpäisisi kokeet. Mizuki kuitenkin huijasi Narutoa, sillä tämä käärö oli kielletty ja Mizuki halusi sen itselleen oppiakseen mahtavia kykyjä.
Naruto onnistui ja Kolmannen Hokagen saadessa tietää tästä, hän lähetti vartijoita Naruton perään. Iruka löysi Naruton, joka oli lyhyessä ajassa oppinut jo varjokloonaustekniikan. Naruto kertoi hänelle Mizukista, joka saapuikin samalla hakemaan kääröä. Naruto ei tiennyt mitä tehdä, kun nämä kaksi ninjaa pyysivät saada käärön itselleen. Mizuki myös paljasti Narutolle, että tämän sisään on suljettu hirviökettu.
Loppujen lopuksi Naruto päätyi Irukan puolelle ja käytti juuri oppimaansa tekniikkaa voittaakseen Mizukin. Tämän jälkeen Iruka antoi Naruton valmistua ninja-akatemiasta.
Hahmon elämäkerta > Sasuken palautus

Palattuaan Konohaan, Tsunade paransi Sasuken haavat, jotka hän oli saanut taistelussa Itachia vastaan. Tuntiessaan kateutta ja vihaa, Sasuke haastoi Naruton kaksintaisteluun sairaalan katolla.
Heidän taistelunsa oli lyhyt ja päättyi, kun molemmat käyttivät kaikkein voimakkaimpia iskujaan toisiinsa. Kakashi kuitenkin astui väliin lopettaen taistelun ennen kuin vahinkoa sattui ohjaten kaksikon iskut vesisäiliöihin. Aluksi näytti siltä, että Sasuke olisi tehnyt enemmän vahinkoa, sillä Naruton säiliössä oli ainoastaan pieni reikä edessä. Myöhemmin kuitenkin paljastui, että Naruton hyökkäys oli aiheuttanut suuren räjähdyksen säiliön toiselle puolelle.
Pian tämän jälkeen Orochimarun neljä seuraajaa saapuivat kutsumaan Sasukea Orochimarun luokse tarkoituksenaan muuttaa hänestä Orochimarun uusi ruumis. Sasukelle he kuitenkin kertoivat, että tämä saisi mahtavia voimia mikäli liittyisi heihin ja Sasuke suostuikin.
Saatuaan tietää tästä, Tsunade lähetti joukon Shikamarun johtamia geninejä heidän peräänsä, joiden mukana myös Naruto oli. Muiden pidätellessä Orochimarun seuraajia, Naruto pääsi uudelleensyntyneen Sasuken luokse. Kumminkin myöhemmin Hiekka kaupungin Gaara, Kankurou ja Temari saapuivat auttamaan Shikamarua ja muita, mutta ei Narutoa. Kaksikko aloitti taistelun, jossa Naruto käytti hirviöketun ja Sasuke kirousmerkkinsä voimia.
Taistelun aikana Sasuke väitti ettei tarvitsisi ystäviä vaan voimaa tappaakseen Itachin. Naruto ei suostunut hyväksymään Sasuken päätöstä sillä Sasuke oli kuin veli hänelle eikä hyväksynyt tätä kieroutunutta ja itsetuhoista tietä, jonka hän oli valinnut. Lopulta molemmat käyttivät voimakkaimpia iskujaan toisiinsa, mutta Naruton isku ei osunut vaan ainoastaan Naarmutti Sasuken otsapantaa. Myöskään Sasuke ei käyttänyt iskuaan täysin, koska ei halunnut tappaa Narutoa ja tehdä niin kuin Itachi oli olettanut hänen tekevän. Pian sen jälkeen Sasuke jatkoi matkaa, ja Kakashi haki Naruton takaisin.
Konohassa Naruto ajatteli ainoastaan Sasuken saamista takaisin. Jiraiyan aavistaessa Naruton aikeet, hän muisti omat epäonnistuneet yrityksensä pysäyttää Orochimaru muinoin. Hän otti Naruton mukaansa kaksi ja puoli vuotta kestäneelle harjoitukselle ettei tämä ajattelisi Sasukea koko ajan.
Sakura Haruno

Naruton ystävyys Sakuran kanssa alkoi kivisesti. Sakura on ollut Naruton ihastus, valitettavasti hänelle, Sakura ei ole ajatellut häntä juuri lainkaan. Hänen huomionsa pyöri Sasuke Uchihassa.
Naruton tunteet Sakuraa kohti, ovat etääntyneet reilusti aikaharppauksessa. Hän ei tunnu olevan "lapsi" enää lainkaan. Naruto ja Sakura viettävät aikaa yhdessä, ja heillä näyttää olevan vielä lapsen omaisia piirteitä. Sakurasta tulee myös myöhemmin lääkintäninja joka hoitaa ryhmänsä haavoittuneita henkilöitä.
Sasuke Uchiha

Narutolla ja Sasukella on ollut ninja-oppilaasta asti ollut kilpailuhenkeä toisiaan vastaan.  Aikaharppauksessa, Naruto ja Sakura lähtevät hakemaan Sasukea takaisin, mutta eivät onnistu tässä. Sasuke vahingoitti Team Kakashia, kun Yamato oli vielä sijaisessa. Hän käytti uuden Chidori-jutsunsa,joka vahingoittaa hänen lähellä olevat henkilöt. Yamato melkein kuoli, mutta hänen ensimmäisen hokagen tekniikoillaan hän selviytyi.
Kymmenlonkeroiset

| Kymmenlonkeroiset |
| --- | --- |
 Seepia (Sepia officinalis)
 varhaisliitukausi–nykyaika (holoseeni)  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Pääjalkaiset Cephalopoda
Alaluokka::  Mustekalat Coleoidea
Ylälahko::  Kymmenlonkeroiset Decapodiformes  R. E. Young, Vecchione & Donovan, 1998
Synonyymit
 Decabrachia  Decapoda  Decembrachia  Decembrachiata 
Lahkot
 Bathyteuthida  Idiosepida  Myopsida  Oegopsida  Sepiida  Spirulida 
Katso myös
   Kymmenlonkeroiset Wikispeciesissä   Kymmenlonkeroiset Commonsissa 
Infobox OKVirheellinen NIMI-arvo: 
Kymmenlonkeroiset (Decapodiformes) on mustekaloihin kuuluva ylälahko, jonka edustajilla on kahdeksan suulonkeron lisäksi kaksi pyyntilonkeroa.
Luokittelu

Kymmenlonkeroiset on aiemmin jaettu kahteen lahkoon, jotka ovat seepiat (Sepioidea) ja kalmarit (Teuthoidea). Fylogeneettiset tutkimukset ovat kuitenkin osoittaneet, että molemmat lahkot ovat polyfyleettisiä eli epäluonnollisia. Myöhemmin seepioiden lahkosta on erotettu kolme uutta lahkoa: Idiosepida, Sepiida ja Spirulida. Samaan tapaan kalmarit jaetaan nykyään seuraaviin lahkoihin: Bathyteuthida, Myopsida ja Oegopsida.
Kymmenlonkeroiset jaetaan nykyään alla oleviin lahkoihin. Värijako seuraa vanhaa luokitusta.
| Lahko | Kuva | Lajimäärä |
| --- | --- | --- |
| Bathyteuthida |  | 9 |
| Myopsida |  | 48 |
| Oegopsida |  | 253 |
| Idiosepida |  | 7 |
| Sepiida |  | 216 |
| Spirulida |  | 1 |
Kyypakkaus

Kyypakkaus on hydrokortisonia sisältävä tabletti, joka voi auttaa joillakin ihmisillä käärmeenpuremiin sekä ampiaisen tai mehiläisen piston kivun lievittämiseen. Tabletti auttaa myös allergisiin reaktioihin. Kyypakkauksen tehokkuutta kyynpuremiin ei kuitenkaan ole tieteellisesti todistettu, minkä vuoksi pakkauksen nimi on saanut osakseen kritiikkiä. Syynä tähän ovat pieni kortikosteroidimäärä ja hidas imeytyminen mahasuolikanavasta.
Yhdessä pakkauksessa on kolme 50 mg:n tablettia, ja aikuisen kerta-annostelu on kolme tablettia kerralla.
Kyynpureman yhteydessä tulee aina hakeutua lääkärin hoitoon. Silloin tabletin sisältämää kortisonimäärää voidaan pitää vain alustavana hoidon kannalta. Kyypakkaus ei korvaa lääkärissä annettavan vastamyrkyn tarvetta. Ampiaisen tai mehiläisen pistoksen jälkeen kyypakkausta voi myös käyttää. Mikäli pistos aiheuttaa voimakkaan reaktion tai on kaulan alueella, tarvitaan lääkärin hoitoa. Samoin huomattavan allergisille henkilöille suositellaan adrenaliinipakkauksen mukanapitoa ja välitöntä käyttöä ja nopeaa lääkärinhoitoa.
Kyypakkaus ei auta koiraa kyyn purressa.
Kyypakkaus säilyy 5 vuotta.
Kymmenkulmio

Säännöllinen kymmenkulmio
Kymmenkulmio eli dekagoni on monikulmio, jossa on kymmenen kulmaa ja sivua. Kymmenkulmion kulmien summa on 1440 astetta. 
Säännöllisen kymmenkulmion kaikki sivut ovat yhtä pitkiä sekä jokainen kulma on 144 astetta.
Säännöllisen kymmenkulmion keskipisteen kautta kulkevat lävistäjät eli kymmenkulmion halkaisijat jakavat kuvion kymmeneen kultaiseen kolmioon, joissa kulmat ovat 36, 72 ja 72 astetta. Tämän kolmion ominaisuuksien avulla voidaan todistaa, että säännöllisen kymmenkulmion halkaisijan puolikkaan suhde kuvion sivuun on sama kuin kultaisen leikkauksen suhdeluku, noin 1,618034.
Säännöllisen kymmenkulmion pinta-ala A, jonka sivun pituus on a, lasketaan seuraavalla kaavalla.
Konstruointi

Säännöllinen kymmenkulmio voidaan konstruoida harpin ja viivaimen avulla seuraavasti:
Piirretään ensin ympyrä ja sen halkaisija. Halkaisijan kumpikin päätepiste (suoran ja ympyränkehän leikkauspiste), A ja B keskipisteenä piirretään ympyrät, jotka kulkevat halkaisijan toinen päätepisteen kautta. Nämä ympyrät leikkaavat toisensa kahdessa pisteessä alkuperäisen ympyrän ulkopuolella. Piirretään näiden leikkauspisteiden kautta suora, joka on alkuperäisen halkaisijan keskinormaali. Tämä keskinormaali leikkaa alkuperäisen ympyrän kahdessa pisteessä, joille käytetään merkintöjä C ja D.
Alkuperäisen halkaisijan oikeanpuoleinen päätepiste A keskipisteenä piirretään ympyrä, joka kulkee alkuperäisen ympyrän keskipisteen O kautta. Se leikkaa alkuperäisen ympyrän kahdessa pisteessä. Yhdistetään ne suoralla. Tämä suora on yhtä etäällä alkuperäisen ympyrän keskipisteestä O ja pisteestä A, koska molemmilla ympyröillä on sama säde OA. Merkitään E:llä sitä pistettä, jossa tämä suora leikkaa alkuperäisen ympyrän halkaisijan BOA:
Piirretään jana, joka yhdistää tämän pisteen E sekä alkuperäisen ympyrän halkaisijan keskinormaalin ja ympyrän leikkauspisteen C. Piirretään E keskipisteenä ympyrä, joka kulkee O:n kautta. Se leikkaa janan EC pisteessä F. Janan EF pituus on sama kuin EO:n eli puolet alkuperäisen ympyrän säteestä OA, joka saman ympyrän säteenä on myös yhtä pitkä kuin jana OE. Janan EC pituus on Pythagoraan lauseen mukaan 
 {\sqrt {(OG)^{2}+(OH)^{2}}}={\sqrt {r^{2}+{\frac {r}{2}}^{2}}}=r{\frac {\sqrt {5}}{2}},

missä r on alkuperäisen ympyrän säde OA.
Janan osuuden CF pituus saadaan vähentämällä tästä osuus EF = r/2, joten se on
Piste J siis jakaa janan GH kultaisen leikkauksen mukaisessa suhteessa.
Piste C keskipisteenä piirretään ympyrä, jonka kulkee pisteen F kautta ja jonka säde on siis
Se leikkaa alkuperäisen ympyrän kahdessa pisteessä, jotka ovat tällä etäisyydellä ympyrän keskipisteestä. Koska tämä luku on samalla myös ympyrän sisään piirretyn säännöllisen kymmenkulmion sivun suhde ympyrän säteeseen, piste C ja nämä kaksi leikkauspistettä ovat kolme säännöllisen kymmenkulmion kärkipisteistä. Muut kärkipisteet saadaan piirtämällä nämä leikkauspiteet keskipisteenä samansäteiset ympyrät, kunnes koko ympyrän kehä on näillä leikkauspiteillä jaettu kymmeneen yhtä suureen osaan. Lopuksi yhdistetään nämä leikkauspisteet janoilla, jotka muodostavat säännöllisen kymmenkulmion.
Kyyros Suomalainen

Isak Kyyros Suomalainen (12. syyskuuta 1884 Luvia – 10. toukokuuta 1961) oli suomalainen pankinjohtaja.
Suomalaisen vanhemmat olivat Isak Viktor Suomalainen ja Kristiina Esko. Hän pääsi ylioppilaaksi vuonna 1900 ja suoritti oikeustutkinnon ja ylemmän hallintotutkinnon 1903. Suomalainen sai varatuomarin arvon 1906.
Suomalainen oli Oulun läänin varalääninsihteerinä 1905, asianajajana Helsingissä 1907–1909 ja Kansallis-Osake-Pankissa Mikkelin konttorin johtajana 1909–1922, Lahden konttorin johtajana 1922–1930 sekä pankkiylitarkastajana 1931–1933. Hän oli sitten Suomen Maatalous-Osakepankin pääjohtajana 1933–1945.
Kyyros Suomalainen oli naimisissa 1907–1958 Aino Cecilia Lahdenperän (1882–1958) kanssa.
Kupera kulma

Kuperan kulman suuruus on 180° ja 360° väliltä.
Kupera kulma tarkoittaa geometriassa kulmaa, joka on suurempi kuin oikokulma, mutta joka mahtuu täyden kulman sisälle, eli on suuruudeltaan 180° ja 360° väliltä. Oikokulmaa pidetään koverien- ja kuperien kulmien välisenä rajakulmana, joka ei kuulu kumpaakaan. Sen sijaan täysi kulma katsotaan joskus kuuluvan kuperiin kulmiin. Kuperan kulman eksplementtikulma on kovera kulma.
Kuperien kulmien mitta-arvoja

Riippuen käytettävästä mitta-asteikosta, kupera kulma α on suuruudeltaan (täysi kulma on mukana)
180^{\circ }<\alpha \leq 360^{\circ } (asteina), kun täysi kulma on 360°.
200<\alpha \leq 400 gon, kun täysi kulma on 400 gon.
\pi <\alpha \leq 2\pi  (rad), kun täysi kulma on  2\pi .
Trigonometriset arvot

Kun α on kupera kulma, saavat trigonometriset funktiot seuraavia arvoja (täysi kulma on mukana, lähde kaikissa )
-1\leq \sin \alpha \leq 0.
-1<\cos \alpha \leq 1.
-\infty <\tan \alpha <\infty , mutta  \tan \alpha \neq 0.
-\infty <\cot \alpha <\infty .
-\infty <\sec \alpha \leq -1 tai  1\leq \sec \alpha <\infty .
-\infty <\csc \alpha \leq -1.
Kyle Gallner

| Kyle Gallner |
| --- | --- |
 Gallner vuonna 2010.
Henkilötiedot
Koko nimi:  Kyle Steven Gallner
Syntynyt: 22. lokakuuta 1986 (ikä 37)  West Chester, Pennsylvania
Ammatti:  näyttelijä
Näyttelijä
Aktiivisena:  2000–
Merkittävät roolit:  Cassidy Casablancas Veronica Mars Matt Campbell The Haunting in Connecticut
Aiheesta muualla
IMDb 
Elonet
Kyle Steven Gallner (s. 22. lokakuuta 1986 West Chester, Pennsylvania) on yhdysvaltalainen näyttelijä. Hänen tunnetuimpia roolejaan ovat Cassidy Casablancas sarjassa Veronica Mars, sekä Matt Campbell kauhuelokuvassa The Haunting in Connecticut.
Nuoruus

Gallner syntyi ja varttui West Chesterissä, Pennsylvaniassa. Hänellä on isosisko, pikkusisko ja pikkuveli. Gallner kävi East High School -lukiota West Chesterissä, mutta keskeytti opintonsa luodakseen uraa näyttelijänä.
Ura

Gallnerin ura käynnistyi, kun hän meni kerran siskonsa mukaan yhteen tämän koekuvauksista. Uransa alussa Gallner vieraili useissa televisiosarjoissa, kuten Enkelin kosketus, Amyn lailla ja Kodinpuolustaja. Vuonna 2004 hän sai roolin teinisarjasta Veronica Mars, jossa hän näytteli sosiopaattista Cassidy "Beaver" Casablancasia. Cassidy esiintyi sarjan ensimmäisellä kaudella vain vähän, mutta kohosi toisella kaudella yhdeksi sarjan keskeisimmistä hahmoista.
Veronica Marsin jätettyään Gallner on vieraillut useissa televisiosarjoissa, joista merkittävimpiä ovat hänen useamman jakson verran kestäneet esiintymisensä sarjoissa CSI: New York ja Smallville. Gallner on myös vieraillut muun muassa sarjoissa Big Love, Bones, Kova laki: Erikoisyksikkö, Life, Näkijä, Ratkaisija, Shield – lain varjolla ja Todistettavasti syyllinen.
Gallner on esiintynyt useissa elokuvissa, mutta hänen uransa valkokankaalla huomioitiin vasta vuonna 2009, kun Gallner esitti pääosaa tositapahtumiin pohjautuvassa kauhuelokuvassa The Haunting in Connecticut. Elokuvan ohjaaja Peter Cornwell on kommentoinut Gallneria vapaasti käännettynä seuraavasti:
»On kummallista, että animaatiotaustaisena otin tehtäväkseni oppia kaiken mahdollisen näyttelemisestä, ja kun todella tuntee näyttelemisen, näkee jonkun ollessa todella hyvä, ja olen hieman yllättynyt siitä, etteivät alan ihmiset välttämättä huomaa parhaita henkilöitä, sillä se oli päivänselvää. [Gallner] teki fantastista työtä ja oli täysin sitoutunut, ja hänen kanssaan työskenteleminen oli mahtavaa. Uskon, että hänestä tulee valtava.»
Gallnerin voi nähdä myös Colin Grayn roolissa elokuvassa Jennifer's Body, joka sai ensi-iltansa Suomessa 22. tammikuuta 2010. Gallnerin elokuvia ovat lisäksi muun muassa Painajainen Elm Streetillä -elokuvan uusi versio, jossa Gallner näyttelee Quentinin osaa, sekä Beautiful Boy ja Magic Valley.
Yksityiselämä

Gallner asuu Los Angelesissa, Kaliforniassa parhaan ystävänsä, näyttelijä Jake Abelin kanssa. Hän harrastaa rullalautailua.
Gallnerilla on synnynnäinen sydänvika, jonka vuoksi hänelle on tehty ainakin kaksi sydänleikkausta, ensimmäinen hänen ollessaan 4-vuotias.
Valikoitu filmografia

| Elokuvat> Vuosi | Elokuvat> Elokuvan nimi | Elokuvat> Rooli | Elokuvat>  |
| --- | --- | --- | --- |
| 2006 | Danika | Kurt Merrick |  |
| 2007 | Sublime | Ned |  |
| 2008 | Red | Harold |  |
| 2008 | Gardens of the Night | Ratboy |  |
| 2008 | Trunk | Will |  |
| 2009 | The Haunting in Connecticut | Matt Campbell |  |
| 2009 | Jennifer’s Body | Colin Gray |  |
| 2009 | Cherry | Aaron |  |
| 2010 | Painajainen Elm Streetillä | Quentin |  |
| 2010 | Unicorns | Sterling |  |
| 2010 | Beautiful Boy | Sam Carroll |  |
| 2010 | Magic Valley | TJ Waggs |  |
| 2010 | Mother's Little Helpers | Sam Lowell |  |
| 2013 | Lumoava kirous | Larkin Kent |  |

Televisio
| Vuosi | Sarjan nimi | Rooli |  |
| 2003 | Enkelin kosketus | Josh |  |
| 2005 | Amyn lailla | Zachary Pettit |  |
| 2006 | Kodinpuolustaja | Jacob Towers |  |
| 2005–2006 | Veronica Mars | Cassidy Casablancas |  |
| 2006 | Todistettavasti syyllinen | Cameron Coulter |  |
| 2006 | Bones | Jeremy Farrell |  |
| 2007 | Näkijä | Nuori Stephen Campbell |  |
| 2007 | Ratkaisija | Eric Wallace |  |
| 2006–2007 | Big Love | Jason Embry |  |
| 2002-2007 | Kova laki: Erikoisyksikkö | Marc Lesinski |  |
| 2002-2007 | Kova laki: Erikoisyksikkö | Shane Mills |  |
| 2006–2008 | CSI: New York | Reed Garrett |  |
| 2008 | Life | Zak Sutter |  |
| 2008 | Shield – lain varjolla | Lloyd |  |
| 2004, 2007, 2009 | Smallville | Bart Allen |  |
Kristina Schulgin

Kristina Schulgin (s. 23. syyskuuta 1945 Helsinki) on suomalainen dokumenttielokuvien ohjaaja, leikkaaja, tuottaja ja käsikirjoittaja. Hän valmistui Taideteollisen oppilaitoksen kamerataiteen osastolta vuonna 1971. Kristina Schulgin on työskennellyt valmistumisestaan lähtien TV-yhtiöissä sekä kymmenissä elokuva-alan yhtiöissä sekä ohjaajana että leikkaajana. Oma tuotantoyhtiö Kristalli-Filmi Oy perustettiin vuonna 1988.
Elokuvatyönsä lisäksi Schulgin nimitettiin ensimmäiseksi dokumenttielokuvalinjan lehtoriksi Taideteolliseen korkeakouluun vuonna 1999. Hän toimi dokumenttielokuvan ensimmäisenä vt. professorina 2001–2003. Vuosina 2004–2007 hän toimi Helsingin dokumenttielokuvafestivaali DocPointin taiteellisena johtajana. Hän sai Jussi-kunniakirjan elokuvastaan Emmi (1982). Vuonna 1994 hän voitti elokuvallaan Miksi en puhu venäjää (1993) sekä Tampereen elokuvajuhlien parhaan suomalaisen dokumenttielokuvan palkinnon että Tutkivan Journalismin Yhdistyksen Lumilapio-palkinnon. Vuonna 2004 hänet palkittiin valtionpalkinnolla elokuvasta Kasvoista kasvoihin (2003). Hänelle myönnettiin taiteilijaeläke vuonna 2020.
Hänen pitkiä  palkittuja dokumentäärisiä elokuviaan ovat mm. Miksi en puhu venäjää (1993) Dicipline, Tie tanssijattareksi (1996) ja Kasvoista kasvoihin (2003).
Valikoitu filmografia

1969: Tanssijatar
1970: Vaalit 1970 – suomalaista parlamentarismia
1971: Finlandia-talo 1971
1975: Tervahanhi, musiikkinäytelmä, TV-teatteri
1975: Työläisvaimo, tanssiteatteri Raatikko, TV-teatteri
1976: Carolyn Carlson tanssii, TV-teatteri
1975–76: Toreilta ja turuilta, kabareesarja, TV-teatteri
1975–76: Teitä Tervehtii Sergei Jesenin, pienoisnäytelmä, Tv-teatteri
1975–76: En minä muualle juurru, pienoisnäytelmä, TV-teatteri
1977: Ihmisiä työnsä äärellä, dokumentti
1979: Salka Valka, tanssinäytelmä,  TV-teatteri
1981: Emmi Jurkka, 50 vuotta suomalaista teatteria, dokumentti
1984: Taylor Hackfordin Valkeat yöt, Second Unit Director, dokumenttiosuudet Leningradissa
1984: Huomenna, leikkaus, pitkä elokuva ohj. Juha Rosma
1985: Harmageddon, leikkaus, pitkä elokuva ohj. Jussi Parviainen
1985: Tähdenlento, leikkaus, TV-fiktio  80 min, ohj. Juha Rosma
1986: Rauhan kaipuu, dokumentti
1987: Funkkiksen liekki, leikkaus, dokumentti Kaisa Blomstedtista
1988: Muodin tekijät, 5-osainen dokumenttisarja
1990: Talo, arkkitehtuuridokumentti Kalliosta
1993: Miksi en puhu venäjää?, dokumentti
1993: Maaottelu, dokumentti
1996: Discipline, tie tanssijattareksi, dokumentti
2003: Kasvoista kasvoihin, dokumentti
2018: Koditon koti
Palkinnot ja kunniamaininnat

Jussi-Kunniakirja  dokumenttielokuvasta Emmi (1982)
Tutkivan Journalismin Yhdistys ry: Lumilapiopalkinto dokumenttielokuvasta  MIKSI EN PUHU VENÄJÄÄ (1994)
Tampere International Short Film Festival, kotimainen kilpailu, paras suomalainen dokumenttielokuva, MIKSI EN PUHU VENÄJÄÄ (1994)
Pietarin kans.väl. Dokumenttielokuvafestivaali / pääpalkinto Golden Centaur, elokuvasta I Don´t Speak Russian, Why? (1994)
Minskin elokuvafestivaalit, dokumenttisarjan pääpalkinto elokuvasta I Don´t Speak Russian, Why? (1995)
Nordic Glory, vuoden paras elokuvaohjaus, Kasvoista kasvoihin (2003)
Valtionpalkinto dokumenttielokuvasta Kasvoista kasvoihin (2004)
Second Unit Director /  White Nights / Baryshnikov-Rosselini, pitkä elokuva/ ohj.Taylor Hackford / tuotanto Colombia Pictures dokumenttiosuudet Leningradissa / 35m (1984)
Aiheesta muualla

https://www.hs.fi/radiotelevisio/art-2000003479324.html
https://www.idfa.nl/en/film/9c06ca1e-5b5d-4a12.../face-to-face%5Bvanhentunut+linkki%5D
https://kavi.fi/fi/elokuva/1547282-dokumentin-ytimessa-78-miksi-en-puhu-venajaa%5Bvanhentunut+linkki%5D
http://jarisedergren.vapaavuoro.uusisuo (Arkistoitu – Internet Archive) (Arkistoitu – Internet Archive)mi.fi/kulttuuri/178939-miksi-en-puhu-venajaa (Arkistoitu – Internet Archive)
Kuohunkosken manufaktuuripaja

Kuohunkosken manufaktuuripaja sijaitsi Jyväskylässä Kuohun kylässä Neulajärvestä Isoon-Lampsiin laskevan joen Kuohunkoski-nimisen kosken rannalla. Paja oli toiminnassa 1878–1884.
Manufaktuuripajan perusti ruotsalainen ruukinseppä Karl Gustaf Strömberg vuokrattuaan maa-alueen pajaa varten Lampsinmäen talolta. Paja sai privilegion 1876 ja vuonna 1881 pajassa oli kolme ahjoa, yksi nippuvasara ja yksi naulavasara.
Perimätiedon mukaan manufaktuuripaja ja sille kuulunut vesivasara purettiin 1900-luvun alussa. Paikalla oli pitempään pieni sahalaitos ja uittoränni. Pajan paikalla nykyisin olevan saunarakennuksen vierestä erottuu rakennuksen perustusten jäännöksiä ja paikalta on kaivettaessa löydetty pajakuonaa.
Melon Music Awards

Melon Music Awards on merkittävä musiikipalkintogaala, joka pidetään vuosittain Etelä-Koreassa ja jonka järjestää Kakao M sen omistaman musiikkipalvelun Melonin kautta.
Vuonna 2019 gaala pidetään 30. marraskuuta 2019 Gocheok Sky Domessa.
Tapahtumapaikat

| Painos | Päivämäärä | Tapahtumapaikka | Kaupunki | Maa | Viittaus |
| --- | --- | --- | --- | --- | --- |
| 1. | 16. joulukuuta 2009 | Olympic Hall ( Olympic Park ) | Soul | Etelä-Korea |  |
| 2. | 15. joulukuuta 2010 | Rauhan halli  ( Kyung Heen yliopisto ) | Soul | Etelä-Korea |  |
| 3. | 24. marraskuuta 2011 | Olympia  voimistelu    areena | Soul | Etelä-Korea |  |
| 4. | 14. joulukuuta 2012 | Olympia  voimistelu    areena | Soul | Etelä-Korea |  |
| 5. | 14. marraskuuta 2013 | Olympia  voimistelu    areena | Soul | Etelä-Korea |  |
| 6. | 13. marraskuuta 2014 | Olympia  voimistelu    areena | Soul | Etelä-Korea |  |
| 7. | 7. marraskuuta 2015 | Olympia  voimistelu    areena | Soul | Etelä-Korea |  |
| 8. | 19. marraskuuta 2016 | Gocheok Sky Dome | Soul | Etelä-Korea |  |
| 9. | 2. joulukuuta 2017 | Gocheok Sky Dome | Soul | Etelä-Korea |  |
| 10. | 1. joulukuuta 2018 | Gocheok Sky Dome | Soul | Etelä-Korea |  |
| 11. | 30. marraskuuta 2019 | Gocheok Sky Dome | Soul | Etelä-Korea |  |
Arviointiperusteet

| jako | Online-äänestys | Digitaalinen myynti | Tuomarin pisteet |  |  |  |
| --- | --- | --- | --- | --- | --- | --- |
| Pääpalkinnot * | 20% | 60% | 20% |  |  |  |
| Genre-palkinnot ** | 30% | 40% | 30% |  |  |  |
| Suosiopalkinnot *** | 60% | 40% | - |  |  |  |
| Erikoispalkinnot **** | - | - | 100% |  |  |  |
* Vuoden artisti, Vuoden albumi, Vuoden laulu, Top 10 artistia, Paras uusi artisti  ** Räppi /Hip Hop, R&B/Balladi, Rokki, OST, Trotti, Poppi, Tanssi, Folkki/Blues, Indie, Elektro  *** Netizen Popularity Award, Hot Trend -palkinto  **** Musiikkivideo palkinto, palkinto, MBC Music Star -palkinto, esittävän taiteen palkinto, globaali tähti palkinto, QQ Asia Artist -palkinto, Hall of Fame -palkinto, Kakao Hot Star Award
Pääpalkinnot > Vuoden artisti

| vuosi | Voittaja |
| --- | --- |
2009: Girls’ Generation
2010: Girls’ Generation
2011: BEAST
2012: BEAST
2013: SHINee
2014: IU
2015: Big Bang
2016: Exo 
2017: Exo
2018: BTS
Pääpalkinnot > Vuoden albumi

| vuosi | Voittaja | Albumi |
| --- | --- | --- |
| 2009 | G dragon | Heartbreaker |
| 2010 | 2NE1 | To Anyone |
| 2011 | 2NE1 | The 2nd Mini Album |
| 2012 | Busker Busker | Busker Busker 1st Album |
| 2013 | Busker Busker | Busker Busker 2nd Album |
| 2014 | g.o.d | Chapter 8 |
| 2015 | Exo | Exodus |
| 2016 | BTS | The Most Beautiful Moment in Life: Young Forever |
| 2017 | IU | Palette |
| 2018 | BTS | Love Yourself: Tear |